จับตา! ภาระกิจนำ 13 ชีวิต“ทีมหมูป่า”ออกถ้ำหลวงวันนี้!
จับตา! ภาระกิจนำ 13 ชีวิต“ทีมหมูป่า”ออกถ้ำหลวง คาดทีมชุดแรกนำเด็กออกปากเถ้า 21.00 น.วันนี้
8 ก.ค. 2561

ผู้สื่อข่าวรายงานว่า วันนี้(8.ก.ค.)หลังจากเจ้าหน้าที่มีคำสั่งให้ผู้ไม่เกี่ยวข้อง สื่อมวลชน ออกจากบริเวณปากถ้ำหลวง ภายในเวลา 09.00 น. รวมทั้งพ่อแม่ ญาติพี่น้องของทีมหมูป่า 13 ชีวิตด้วย พร้อมกั้นพื้นที่ทำงาน โดยมีรถและเจ้าหน้าที่ระดมเข้าพื้นที่เต็มกำลัง ตั้งแต่เวลาประมาณ 06.00 น.
โดยนายณรงค์ศักดิ์ โอสถธนากร อดีต ผวจ.เชียงราย ในฐานะผู้บัญชาการศูนย์อำนวยการร่วม ค้นหาผู้สูญหายในวนอุทยานถ้ำหลวง-ขุนน้ำนางนอน แถลงถึงการช่วยเหลือว่า เป็นวันที่ 16 ในภารกิจช่วย 13 ชีวิตจากถ้ำ วันนี้ในถ้ำในการพาออกมา โดยมีแผนพาออกมา แต่มีอุปสรรคเรื่องน้ำและเวลา ซึ่งเรารอจนความปลอดภัยร้อยเปอร์เซ็นต์ ส่วนการเจาะโพรงดำเนินการมาตลอด เราเจาะเป็นร้อยโพรง แต่ไม่มีแนวทะลุถึงถ้ำหลวง และยังเร่งระบายน้ำออก
นายณรงค์ศักดิ์ กล่าวอีกว่า ในความคืบหน้าเมื่อเวลา 10.00น.ที่ผ่านมา 13 เจ้าหน้าที่ดำน้ำเข้าถ้ำ และ 5 หน่วยซีลได้เข้าไปช่วยพาน้องทั้ง 13 ชีวิตออกมา โดยตอนนี้มีความพร้อม เนื่องจากน้ำมีระดับน้ำต่ำสุด โดยโถง 1-3 เดินผ่านเข้าไปได้ ระดับน้ำลดลง 30 เปอร์เซ็นต์และพายุลูกใหม่กำลังจะมา ถ้าเรารอและฝนตกหนัก ทำให้เหนื่อยกลับการสูบน้ำอีก
ซึ่งตอนนี้เด็กทั้ง 13 ชีวิตมีความพร้อมด้านจิตใจและทราบภารกิจที่จะปฏิบัติแล้ว โดยทั้งหมดพร้อมที่จะออกมาด้วย ไม่ว่าจะเผชิญอะไร ส่วนครอบครัวก็ทราบแล้วและเห็นด้วยกับภารกิจนี้ ซึ่งตอนนี้เราพร้อมทุกด้าน และให้รอฟังข่าวพร้อมส่งกำลังใจช่วย
โดยเจ้าหน้าที่ 2 นาย จะดูแลเด็ก 1 คน โดยจะทยอยนำออกมาตั้งเวลา 10.00 น. ภารกิจจะต่อเนื่องไปเรื่อยๆ คาดว่าทีมหมูป่าชุดแรกจะออกมาถึงบริเวณปากถ้ำเวลา 21.00 น. ของวันเดียวกันนี้ ถือเป็นช่วงเวลา 11 ชั่วโมงที่คนไทยต่างลุ้นระทึกมากๆ
 